Αριθ. C 346/12 Επίσημη Εφημερίδα των Ευρωπαϊκών Κοινοτήτων 31. 12. 82 
Γνωμοδότηση για μία πρόταση αποφάσεως του Συμβουλίου περί τροποποιήσεως της αποφάσεως 
79/783/ΕΟΚ του Συμβουλίου της 11ης Σεπτεμβρίου 1979 περί θεσπίσεως ενός πολυετούς 
προγράμματος (1979-1983) στον τομέα της μηχανοργανώσεως 
Το κείμενο που αποτελεί αντικείμενο της γνωμοδότησης αυτής δημοσιεύεται στην Επίσημη 
Εφημερίδα των Ευρωπαϊκών Κοινοτήτων αριθ. C 193 της 26ης Ιουλίου 1982, σελίδα 4. 
Α. ΝΟΜΙΚΗ ΒΑΣΗ ΤΗΣ ΓΝΩΜΟΔΟΤΗΣΗΣ 
Το Συμβούλιο αποφάσισε στις 23 Ιουλίου 1982 να ζητήσει, σύμφωνα με τις διατάξεις του άρθρου 
198 της συνθήκης για την ίδρυση της Ευρωπαϊκής Οικονομικής Κοινότητας, τη γνωμοδότηση 
της Οικονομικής και Κοινωνικής Επιτροπής για την ανωτέρω πρόταση. 
Β. ΓΝΩΜΟΔΟΤΗΣΗ ΤΗΣ ΟΙΚΟΝΟΜΙΚΗΣ ΚΑΙ ΚΟΙΝΩΝΙΚΗΣ ΕΠΙΤΡΟΠΗΣ 
Η Οικονομική και Κοινωνική Επιτροπή εξέδωσε τη γνωμοδότηση της για το ανωτέρω θέμα 
κατά την 202η σύνοδο της ολομέλειας της, που πραγματοποιήθηκε στις Βρυξέλλες, στις 
24 και 25 Νοεμβρίου 1982. 
Το κείμενο της γνωμοδότησης αυτής είναι το ακόλουθο: 
Η ΟΙΚΟΝΟΜΙΚΗ ΚΑΙ ΚΟΙΝΩΝΙΚΗ ΕΠΙΤΡΟΠΗ, 
Έχοντας υπόψη την αίτηση γνωμοδότησης του Συμβου­
λίου των Ευρωπαϊκών Κοινοτήτων της 23ης Ιουλίου 1982 
για την «Πρόταση αποφάσεως του Συμβουλίου περί 
τροποποιήσεως της αποφάσεως 79/783/ΕΟΚ του Συμβου­
λίου της 11ης Σεπτεμβρίου 1979 περί θεσπίσεως ενός 
πολυετούς προγράμματος (1979-1983) στον τομέα της 
μηχανοργανώσεως», 
Έχοντας υπόψη την απόφαση του Προέδρου της, της 9ης 
Αυγούστου 1982, που αναθέτει στο τμήμα βιομηχανίας, 
εμπορίου, βιοτεχνίας και υπηρεσιών να καταρτίσει γνω­
μοδότηση για το θέμα αυτό. 
Έχοντας υπόψη τη γνωμοδότηση που εξέδωσε το παρα­
πάνω τμήμα στη συνεδρίαση του της 3ης Νοεμβρίου 
1982, 
Έχοντας υπόψη τη συνθήκη για την ίδρυση της Ευρωπαϊ­
κής Οικονομικής Κοινότητας και ιδιαίτερα το άρθρο της 
198, 
Έχοντας υπόψη την προφορική έκθεση του εισηγητή κ. 
Nierhaus, 
Έχοντας υπόψη τις συζητήσεις της κατά την 202η σύνοδο 
ολομέλειας που έγινε στις 24 και 25 Νοεμβρίου 1982, 
(συνεδρίαση της 25ης Νοεμβρίου 1982), 
ΥΙΟΘΕΤΗΣΕ ΤΗΝ ΑΚΟΛΟΥΘΗ ΓΝΩΜΟΔΟΤΗΣΗ 
ομόφωνα: 
1. Γενικές παρατήρησης 
1.1. Η πρόταση απόφασης του Συμβουλίου για τροπο­
ποίηση της απόφασης αριθ. 79/783/ΕΟΚ σχετικά με τη 
θέσπιση ενός πολυετούς προγράμματος (1979-1983) 
στον τομέα της μηχανοργάνωσης καθιστά σαφές ότι τα 
μέτρα για την προώθηση της μηχανοργάνωσης πρόκειται 
να συνεχισθούν πέρα από το 1982 σύμφωνα με τους 
στόχους που έχουν τεθεί για το πρόγραμμα. Η ΟΚΕ 
αντιλαμβάνεται τη θεμελιώδη σημασία που έχουν αυτές οι τεχνολογικές εξελίξεις για το μέλλον της κοινοτικής 
οικονομίας στο εσωτερικό της Κοινότητας και διεθνώς 
και για το λόγο αυτό επικροτεί σε γενικές γραμμές την 
παράταση του πολυετούς προγράμματος. 
1.2. Η ΟΚΕ αναγνωρίζει την ανάγκη να ενθαρρυνθεί 
ιδιαίτερα η ανάπτυξη πρακτικών εφαρμογών των νέων 
τεχνολογιών ως το στάδιο που τα προϊόντα είναι έτοιμα 
για διάθεση στην αγορά, προκειμένου η Κοινότητα να 
γεφυρώσει το χάσμα που τη χωρίζει από τους Αμερικα­
νούς και Ιάπωνες ανταγωνιστές της. 
1.3. Θα πρέπει να ληφθούν μέτρα ώστε ο τομέας της 
μηχανοργάνωσης στην Κοινότητα να αξιοποιεί στο μέλ­
λον την πείρα ορισμένων επιχειρήσεων τρίτων χωρών που 
έχουν επενδύσει σημαντικά κεφάλαια σε ορισμένα Κράτη 
μέλη. Ωστόσο θα πρέπει να προστατεύονται οι καινοτο­
μίες που εξελίσσονται στην Κοινότητα στον τομέα της 
μηχανοργάνωσης και να μη μεταβιβάζεται τόσο υψηλή 
τεχνολογία σε ανταγωνιστές στις τρίτες χώρες διαμέσου 
των θυγατρικών εταιρειών τους στην Ευρώπη. Πρέπει 
οπωδήποτε να γίνουν οι απαραίτητες ενέργειες ώστε να 
εξασφαλιστεί ότι τα αποτελέσματα της έρευνας που 
χρηματοδοτεί η Κοινότητα είναι πραγματικά προς όφελος 
της ίδιας της Κοινότητας. 
1.4. Καθώς η ανάπτυξη του τομέα του Software αποτε­
λεί προβληματικό τομέα της μηχανοργάνωσης και κατά 
πάσα πιθανότητα θα παραμείνει σ' αυτήν την κατάσταση 
στο προσεχές μέλλον, η ΟΚΕ τονίζει την ανάγκη να 
επιταχυνθεί η ανάπτυξη στον τομέα αυτό. 
1.5. Όσον αφορά τις εργασίες σχετικά με την έρευνα 
και ανάπτυξη και το «ευρύτερο πεδίο» του τομέα (διαρ­
θρωτικές αλλαγές στην απασχόληση, επιπτώσεις στις 
συνθήκες εργασίας και την κατάρτιση, αποδοχή των νέων 
τεχνολογιών από τους εργαζομένους, προστασία των 
δεδομένων κλπ.) δηλαδή το πρώτο μέρος του προγράμ­
ματος, η ΟΚΕ ελπίζει ότι: 
— οι εργασίες αυτές θα επιταχυνθούν μέσα στα όρια των 
πιστώσεων που έχουν αναληφθεί, 
31. 12. 82 Επίσημη Εφημερίδα των Ευρωπαϊκών Κοινοτήτων Αριθ. C 346/13 
τα κονδύλια θα αυζηθούν σε μια μεταγενέστερη φάση 
αν το απαιτούν απαραίτητα πρόσθετα σχέδια, 
αυτό το ευρύτερο πεδίο του τομέα θα ληφθεί υπόψη - ' 
όσο είναι δυνατό και σκόπιμο - κατά τη συγκεκριμέ­
νη διαμόρφωση των προγραμμάτων ενίσχυσης που 
προβλέπει το δεύτερο μέρος της απόφασης του Συμ­
βουλίου. 
2. Ειδικές παρατηρήσεις 
2.1. Καθώς οι πόροι που χορηγούνται (γύρω στο 5°7ο 
των κεφαλαίων που διατίθενται για εθνικά προγράμματα 
στην Ευρώπη) είναι σχετικά μικροί, είναι απόλυτα ανα­
γκαίο να συγκεντρωθούν κατά ένα μεγάλο βαθμό σε 
ορισμένους κύριους τομείς αν πρόκειται να αποτελέσουν 
αποτελεσματικό κίνητρο για περαιτέρω ανάπτυξη. Η 
έμφαση πρέπει να δοθεί σε σχέδια που δεν καλύπτονται 
επαρκώς από εθνικά προγράμματα καθώς αποσκοπούν 
στην προώθηση της Κοινής Αγοράς. Κατά τη γνώμη της 
ΟΚΕη προϋπόθεση αυτή ικανοποιείται με τα προτεινόμε­
να σχέδια. 
2.2. Η περαιτέρω ανάπτυξη των γλωσσών προγραμμα­
τισμού, ιδιαίτερα η διεθνής τυποποίηση είναι θέμα προτε­
ραιότητας για τη βιομηχανία του Software στα επόμενα 
χρόνια. Η γλώσσα ADA προσφέρει πραγματικά καλές 
προοπτικές, ιδιαίτερα για τον προγραμματισμό συστημά­
των. Η ΟΚΕ θα ήθελε να τονίσει όμως ότι η εργασία που 
έχει ήδη γίνει σε ορισμένους τομείς της βιομηχανίας θα 
έπρεπε να διαδραμάτισε ένα ιδιαίτερο ρόλο στην επιλογή 
των σχεδίων προκειμένου να αυξηθεί η αποτελεσματικό­
τητα. Για τον ίδιο λόγο οι εθνικές εξελίξεις, θα έπρεπε να 
παρακολουθούνται και να λαμβάνονται υπόψη στα προ­
γράμματα προώθησης. 2.3. Η οικονομική ενίσχυση πρέπει να χρησιμοποιηθεί 
κατά τρόπο που να εξασφαλίζει ότι τα αποτελέσματα των 
σχεδίων που χρηματοδοτούνται, τεκμηριώνονται και δια­
δίδονται το γρηγορότερο δυνατό για να έχουν η βιομηχα­
νία και η επιστήμη πρόσβαση σ'αυτά και να μπορούν να 
τα χρησιμοποιούν. Στην περίπτωση πρότυπων εφαρμο­
γών, θα έπρεπε να ενθαρρύνονται ιδιαίτερα και σχέδια που 
περιλαμβάνουν την εφαρμογή συστήματος πολυπλεκτών 
με σκοπό την κατάρτιση και επιμόρφωση των ειδικών στα 
συστήματα μηχανοργάνωσης. 
2.4. Η ΟΚΕ επικροτεί σε γενικές γραμμές την προώθη­
ση και την ανάπτυξη των διασυνοριακών συστημάτων 
πληροφόρησης καθώς αυτό αποτελεί σημαντική προϋπό­
θεση για την ανταλλαγή πληροφοριών στην Κοινότητα και 
κατά συνέπεια για την πληρέστερη ολοκλήρωση των 
εθνικών οικονομιών. 
2.5. Όσον αφορά την επιλογή τερματικών σταθμών, η 
εργονομική πτυχή και η εξυπηρέτηση του καταναλωτή θα 
έπρεπε να αποτελούν στοιχείο του έργου της ανάπτυξης. 
Αυτό θα προσφέρει ιδιαίτερες ευκαιρίες για την περαιτέρω 
μελέτη των θεμάτων του πρώτου μέρους του προγράμμα­
τος (ευρύτερο πεδίο του τομέα) (πρβλ. σημείο 1.5 της 
γνωμοδότησης). 
2.6. Η ΟΚΕ δίνει εξαιρετική σημασία στη λύση του 
προβλήματος της ασφάλειας των δεδομένων και ιδιαίτε­
ρα στον τομέα των αποκεντρωμένων τραπεζών δεδομέ­
νων για τη δημόσια υγεία. Πριν οποιαδήποτε συμμετοχή 
στο σχέδιο, η προστασία των προσωπικών στοιχείων 
πρέπει να εξασφαλισθεί με συνεπή τρόπο. 
2.7. Η ΟΚΕ ελπίζει ότι πριν από τη λήψη μιας απόφα­
σης για την ενίσχυση σχεδίων πρακτικών εφαρμογών θα 
εξετασθούν λεπτομερώς οι σημερινές ανάγκες, ώστε να 
αποφευχθούν άσκοπες επενδύσεις. 
Έγινε στις Βρυξέλλες, στης 25 Νοεμβρίου 1982. 
Ο Πρόεδρος 
της Οικονομικής και Κοινωνικής 
Επιτροπής 
Francois CEYRAC 
Γνωμοδότηση για ένα σχέδιο απόφασης του Συμβουλίου σχετικά με την προκαταρκτική φάση 
του κοινοτικού προγράμματος έρευνας και ανάπτυξης στον τομέα των τεχνολογιών πληρο­
φόρησης 
Το κείμενο που αποτελεί αντικείμενο της γνωμοδότησης αυτής δημοσιεύεται στην Επίσημη 
Εφημερίδα των Ευρωπαϊκών Κοινοτήτων αριθ. C 314 της 30ής Νοεμβρίου 1982, σελίδα 44. 
Α. ΝΟΜΙΚΗ ΒΑΣΗ ΤΗΣ ΓΝΩΜΟΔΟΤΗΣΗΣ 
Το Συμβούλιο αποφάσισε τθς 16 Νοεμβρίου 1982 να ζητήσει, σύμφωνα με τις διατάξεις των 
άρθρων 198 της συνθήκης για την ίδρυση της Ευρωπαϊκής Οικονομικής Κοινότητας, τη 
γνωμοδότηση της Οικονομικής και Κοινωνικής Επιτροπής για την ανωτέρω πρόταση.